**Tudomány fesztivál köntösben –**

**szeptember 25-én újra itt a Kutatók Éjszakája!**



Fényt az éjszakába! – Kísérletek fénnyel, elektromossággal

Sport és turizmus, avagy vendégségben a Real Madridnál

3-4-5-6-7 dimenziós épületmodellek

Színes kémia a hétköznapokban

Mit együnk, mennyit és hogyan mozogjunk?

Mi történne, ha földrengés sújtaná Magyarország nagy részét?

Botanikus kerti kalandtúra

Mi a kapcsolat a beton története és a piramisok között?

Az Univerzum házhoz megy – mobil planetárium

A varázslatos Kelet tudománya és kultúrája

A vízipók is „rendes” pók? Víz alatti világunk

A végtelen üzenetei – a matematikától a gondolkodásmódig

Ilyen és hasonlóan érdekes és izgalmas témák várják szeptember 25-én a jubileumi, 10. Kutatók Éjszakáján a Pécsi Tudományegyetem pécsi és szekszárdi helyszínein!

A sokéves hagyománynak megfelelően idén is kinyílnak a laborajtók, kicsik és nagyok személyesen találkozhatnak a kutatókkal, kipróbálhatják eszközeiket, találmányaikat, megismerhetik a munkájukat előadások és tudományos-szórakoztató programok keretében.

A kutatók a hétköznapokban tapasztalható csodák mögött álló színes egyéniségek - ezt igyekszik bemutatni évről-évre szeptember utolsó péntekén a Kutatók Éjszakája. Egész Európában egy napon tartják az eseményt, melynek célja, hogy megváltoztassa a kutatókról kialakult általános képet, ezáltal minél több fiatalt győzzön meg arról, hogy érdemes a kutatói életpályát választani.

**Helyszínek**:
**Pécs,** Ifjúság útja 6. (Természettudományi Kar, Egészségtudományi Kar és

 Bölcsészettudományi Kar)

 Boszorkány út 2. (Műszaki és Informatikai Kar)

 Rókus u. 2. (Általános Orvostudományi Kar Farmakognóziai Intézet)

**Szekszárd**, Rákóczi u. 1. (Kultúratudományi, Pedagógusképző és Vidékfejlesztési Kar)

Részletes információk: <http://www.kutatokejszakaja.hu/2015/programok/>

**Részletes programajánlatok:**

PTE Természettudományi Kar (Pécs, Ifjúság útja 6.)

Minőségi ismeretterjesztés és szórakozás egyszerre - ezt jelenti a Kutatók Éjszakája, mely évről évre egyre több látogatót vonz, ingyenes programokkal, érdekes látnivalókkal és máskor nem látogatható különleges helyszínekkel. A PTE TTK Ifjúság úti kampuszán immár nyolcadik éve kerül megrendezésre a Kutatók Éjszakája. Szeptember 25-én délután 4 órától várjuk a tudományok világa iránt érdeklődő kicsiket és nagyokat, fiatalokat és idősebbeket! Előadások a természettudományok, sporttudomány és egészségtudomány témakörökben, látogatható laboratóriumok, ételkóstoló, fitnesz aerobic, botanikus kerti kalandtúra és megannyi más, érdekes és izgalmas program várja idén is az érdeklődőket.

Programjaink:

Jurassic Park – Tudomány vagy fantasztikum?

A vízipók is „rendes” pók? Víz alatti világunk

Fényt az éjszakába! – Kísérletek fénnyel, elektromossággal

Feltörve - létezik teljes biztonság vagy minden számítógépes rendszer sebezhető?

Szobrot? Lézerrel?

A látványos kémia válogatott kísérletei

Amerika nemzeti parkjai

Polip, delfin - az „okosok”, panda - a „különleges”, avagy mit árulnak el a genomok

Meddig fogyunk? Magyarország demográfiai folyamatai

Street Jam Katics Lászlóval

Botanikus kerti kalandtúra

Mekkora lehet egy sejt? Eukarióta törpék és óriások

Sport és turizmus avagy vendégségben a Real Madridnál

A legtöbbszörös BL győztes: kvíz a Real Madridról

"A láthatatlan légió": Mikroszkopikus lények láthatóvá tétele, vizsgálata

Ez is fizika! - Izgalmas fizikai kísérletek

Ásványok, kőzetek és őslénymaradványok világa

Szulejmán szultán elveszett zarándokvárosa Szigetváron

Gourmandból gourmet, avagy hogyan válunk műkedvelőből műértővé a gasztronómiai turizmusban?

Ez is fizika! - Izgalmas fizikai kísérletek

Miről mesélnek a fák?

Színes kémia a hétköznapokban

Az emberi mozgás szabályozásának modellezése: Neuro-Informatika

FOREX vagy Rolex? Az egyszeri kisbefektető esete az ’apróbetűvel’ az internetes devizakereskedésben

A végtelen üzenetei – a matematikától a gondolkodásmódig

A tested nem hazudik III. (Egészséges vagy, esetleg nem?)

Lóvá tesz az ember, emberré a ló

„Természetesen az egészségért” Táplálkozz egészségesen!

Szabad séta a botanikus kertben, üvegházak látogatása

**Kutatók Éjszakája a PTE Műszaki és Informatikai Karán**

2015-ben is megrendezésre kerül a Kutatók Éjszakája országos program, amelynek célja, hogy a nagyközönség betekintést nyerjen a legújabb kutatási témákba, személyes élményeken keresztül is találkozhasson a technika és a tudomány világával.

A PTE Műszaki és Informatikai Kara is nagyszerű programokkal várja Önt az építészet, a mérnöki szakmák és az informatika területén.

Megmutatjuk azt a mérnöki látásmódot, amely országos és nemzetközi tapasztalatokon keresztül mindig az újat kutatja.

Várjuk személyesen 2015. szeptember 25-én 16:00-22:00 óráig a PTE MIK Boszorkány út 2. alatti campusán!

Jöjjön el hozzánk! Ha kíváncsi az építészeti tervezés újdonságaira, virtuális 3-4-5-6-7 dimenziós épületmodellekre, azokra az építészeti eszközökre, amelyek befolyásolják komfortérzetünket. Ha szívesen hallgatna előadást arról, hogy mi a kapcsolat a beton története és a piramisok között. Ha érdekli, hogy mi történne, ha földrengés sújtaná Magyarország nagy részét. Ezekre a kérdésekre mind választ adunk! Neves szakemberektől tudhatja meg, hogy hogyan csökkentheti fűtésszámláját, megismerheti az energiatermelő berendezések újdonságait, a jövő okos házait. Fedezze fel Ázsia egy-egy országát a településmérnök szemével.

Ismerje meg laborjaink titkát, találkozzon nemzetközi versenyeket nyert autóinkkal, az Orcával és a Pneumobillal, beszélgessen fejlesztőikkel.

Informatikai kutatásaink leglátványosabb elemeit mutatjuk meg drón segítségével, de láthatják, hogy a szemünk mozgásával irányítani is tudjuk a gépeket.

Interaktív kiállításokon keresztül bemutatjuk korunk nagy problémájának megoldását segítő legfrissebb kutatásokat a környezetvédelem terén. Akár ivóvizük minőségét is megvizsgáljuk, és saját hangjuk zajszintjét is megmérhetik.

Az összes program ingyenesen látogatható, még a nap zárásaként szervezett éjszakai látogatás a világörökségi helyszínen. „Éjszakai tárlatvezetés a Cella Septichorában – in memoriam Bachman Zoltán” építészmérnök és régészvezetővel indulás a Boszorkány út 2-ből. A programon való részvétel előzetes regisztrációhoz kötött.

Regisztráció és további információ a [www.kutatok2015.mik.pte.hu](http://www.kutatok2015.mik.pte.hu) oldalon és a [www.facebook.com/pmmik](http://www.facebook.com/pmmik) oldal eseményeinél.

**2015. szeptember 25. (péntek)**

**Egész napos Kutatók Éjszakája program a Pécsi Tudományegyetem szekszárdi karán** (Szekszárd, Rákóczi u. 1.)

**Program előzetes:**

Helyszín: Szekszárd és Tolna általános- és középiskolái:

* **Kutatók az iskolákban** – érdekes előadások, a PTE KPVK kutató oktatóitól

Helyszín: KPVK Rákóczi u-i Campus:

* **Az Univerzum házhoz megy** – mobil planetáriumi előadások a TM TIE együttműködésével
* **A makula degeneráció** – Előadó: Dr. Vastag Oszkár ov. főorvos (Tm. Balassa János Kórház)
* **Kutatók Éjszakai Kávéháza: A varázslatos Kelet tudománya és kultúrája** Tudományos, zenei, irodalmi és gasztronómiai csemegék meglepetésvendégekkel és jó hangulattal.

Együttműködő partnereink: Tolna Megyei Tudományos Ismeretterjesztő Egyesület (TM TIE), Tolna Megyei Balassa János Kórház, Magyar Földrajzi Társaság Duna-Vögyi Területi Osztálya

**A részvétel ingyenes, de regisztrációhoz kötött!**

**A programinformációkat folyamatosan frissítjük: www.kutatokejszakaja.hu**

**Karunk új neve 2015. szeptember 1-től**: **Kultúratudományi, Pedagógusképző és Vidékfejlesztési Kar.** A **PTE KPVK** a jogelőd karok szellemi, kulturális értékeit és hagyományait megőrizve várja a továbbtanulni szándékozókat szekszárdi és pécsi képzési helyszínein.

Kövesse figyelemmel megújuló honlapunk információit:

[**www.igyk.pte.hu**](http://www.igyk.pte.hu) **;** [**www.kpvk.pte.hu**](http://www.kpvk.pte.hu)